Nositeľ Nobelovej cenyNositeľ Nobelovej ceny

Dr. **Martin Luther King**, Jr. (Michael King, \* 15. január 1929, Atlanta, Georgia, USA – † 4. apríl 1968, Memphis, Tennessee) bol americký baptistický pastor, bojovník za občianske práva a nositeľ Nobelovej ceny za mier. Je považovaný za jedného z najvýznamnejších vodcov americkej histórie. 4. apríla 1968 bol, v jeho 39-tich rokoch, na neho spáchaný atentát, keď bol zastrelený v meste Memphis v Tennessee v USA.

Rodina a vzdelanie
------------------

Narodil sa do rodiny reverenda Martina Luthera Kinga seniora a jeho manželky Alberty Williamsovej Kingovej ako Michael King. V roku 1948 získal titul bakalára zo sociológie a v roku 1951 z teológie. Postgraduálne štúdium a titul PhD získal v roku 1955 zo systematickej teológie na univerzite v Bostone. V rokoch 1957 - 1967 obdržal rad čestných doktorátov z univerzít po celom svete.

18. júna 1953 sa oženil s Correttou Scottovou. Mali spolu štyri deti:

* Yolanda Denis (\* 17. november 1955)
* Martin Luther III (\* 23. október 1957)
* Dexter Scott (\* 30. január 1961)
* Bernice Albertine (\* 28. marec 1963)

Všetky štyri deti nasledovali otcove šľapaje a stali sa bojovníkmi za občianske slobody, hoci v niektorých otázkach sa ich názory rozchádzajú.

Boj za občianske slobody
------------------------

V roku 1953 sa stal pastorom v baptistickom kostole na ulici Dexter Avenue v meste Montgomery v Alabame. Viedol bojkot verejnej dopravy v Montgomery z roku 1955, po tom, čo Rosa Parksová odmietla uvoľniť svoje miesto v autobuse bielemu pasažierovi. Bojkot trval 382 dní. Počas tohto obdobia bola do Kingovho domu napr. hodená bomba, King bol za svoj postoj zatknutý, ale v konečnom dôsledku kampaň viedla k zrušeniu rasovej segregácie na vnútroštátnych autobusových linkách.

Martin Luther King
Po tejto kampani v roku 1957 sa podieľal na založení skupiny *Southern Christian Leadership Conference* (SCLC), ktorej úlohou bolo koordinovať černošské kresťanské skupiny pri nenásilných protestoch v záujme dosiahnutia reformy zákonov týkajúcich sa občianskych slobôd. King viedol túto skupinu až do svojej smrti.

Členmi SCLC boli predovšetkým obyvatelia černošských komunít v spojení s baptistickými cirkvami. King postupoval podľa filozofie nenásilnej občianskej neposlušnosti, ktorú predtým úspešne presadil Mahátmá Gándhí v Indii. Uvedomil si, že organizované nenásilné protesty proti rasistickému systému južanskej segregácie (známe ako Zákony Jima Crowa) za volebné práva černošskej menšiny povedú k obsiahlej informovanosti prostredníctvom médií. Reportáže a televízne zábery na každodenné ponižovanie a neprávosti páchané na černochoch a násilie zo strany zástancov segregácie vyvolali vlnu sympatií s hnutím za občianske slobody, ktoré sa stali najdôležitejšou politickou otázkou začiatku šesťdesiatych rokov v Spojených štátoch. 

King organizoval a viedol protestné pochody afroamerických obyvateľov za právo voliť, právo na prácu, za ukončenie rasovej segregácie a ďalšie základné občianske práva. Väčšina z týchto práv bola úspešne zakomponovaná do právneho poriadku Spojených štátov prijatím zákona o občianskych právach z roku 1964 a zákona o volebnom práve z roku 1965.

King, podľa Nobelovej Nadácie, ktorá mu v roku 1964 udelila Nobelovu cenu za mier, v rokoch 1957 – 1968 precestoval viac ako šesť miliónov míľ, predniesol asi 2500 prejavov, viedol početné protestné pochody a bol viac ako 20-krát zatknutý. Cenu dostal rok po pochode na Washington, D.C. kde pred zhromaždením 250 000 ľudí proklamoval svoju nádej, že „jedného dňa ... synovia bývalých otrokov a synovia bývalých majiteľov otrokov budú schopní spoločne zasadnúť za stôl bratstva... a že moje štyri malé deti budú raz žiť v národe, ktorý ich nebude posudzovať podľa farby ich pokožky, ale podľa ich charakteru." King bol v roku 1968 zavraždený najatým vrahom, ktorý bol následne zadržaný a odsúdený na doživotné väzenie.

Pocta
-----

V roku 1977 ho prezident Jimmy Carter vyznamenal Prezidentskou medailou slobody. V roku 1986 bol jeho sviatok Martin Luther King Day = deň Martina Luthera Kinga (slávi sa každé výročie jeho narodenia) prehlásený za národný sviatok Spojených štátov. V roku 2004 posmrtne obdržal Zlatú medailu Kongresu.

Referencie
----------

1. ↑  Ling, Peter J. (2002). *Martin Luther King, Jr.*. Routledge. pp. 11. ISBN 0-415-21664-8.

Iné projekty
------------

WikicitátyCommonsCommons
* Spolupracuj na Wikicitátoch Wikicitáty ponúkajú citáty od alebo o **Martin Luther King, Jr.**
* Spolupracuj na Commons Commons ponúka multimediálne súbory na tému **Martin Luther King, Jr.**
* Spolupracuj na Commons Commons ponúka multimediálne súbory na tému **Martin Luther King, Jr.**

Externé odkazy
--------------

* Benjamin J. Ryan: Neznámy Martin Luther King (v češtine) Archivované 2009-02-25 na Wayback Machine
* Prejavy Dr. Martina Luthera Kinga, Jr. (v angličtine)

  


| * z
* d
* u
Nositelia Nobelovej ceny za mier |
| --- |
| 
* Jouhaux (1951)
* Schweitzer (1952)
* Marshall (1953
* UNHCR (1954)
* Pearson (1957)
* Pire (1958)
* Noel-Baker (1959)
* Lutuli (1960)
* Hammarskjöld (1961)
* Pauling (1962)
* Červený kríž (1963)
* King (1964)
* UNICEF (1965)
* Cassin (1968)
* ILO (1969)
* Borlaug (1970)
* Brandt (1971)
* Kissinger / Le (1973)
* MacBride / Sató (1974)
* Sacharov (1975)

 |
| 
* 1901 – 1925
* 1926 – 1950
* **1951 – 1975**
* 1976 – 2000
* 2001 – 2025

 |

| * z
* d
* u
Osobnosti roka časopisu *Time* (1951 – 1975) |
| --- |
| 
* Muhammad Mosaddek (1951)
* Alžbeta II. (1952)
* Konrad Adenauer (1953)
* John Foster Dulles (1954)
* Harlow Curtice (1955)
* Maďarský bojovník za slobodu (1956)
* Nikita Sergejevič Chruščov (1957)
* Charles de Gaulle (1958)
* Dwight D. Eisenhower (1959)
* reprezentanti vedcov: George Beadle/ Charles Draper/ John Enders/ Donald Arthur Glaser/Joshua Lederberg/ Willard Libby/ Linus Pauling/ Edward Purcell/ Isidor Rabi/ Emilio Segrè/ William Bradford Shockley/ Edward Teller/ Charles Townes/ James Van Allen/ Robert Woodward (1960)
* John Fitzgerald Kennedy (1961)
* pápež Ján XXIII. (1962)
* Martin Luther King (1963)
* Lyndon B. Johnson (1964)
* William Westmoreland (1965)
* generácia narodených v období baby boomu (1966)
* Lyndon B. Johnson (1967)
* posádka Apollo 8: William Anders / Frank Borman / Jim Lovell (1968)
* stredná společenská trieda Američanov (1969)
* Willy Brandt (1970)
* Richard Nixon (1971)
* Henry Kissinger / Richard Nixon (1972)
* John Sirica (1973)
* kráľ Faisal (1974)
* predstaviteľky feministického hnutia: Susan Brownmillerová / Kathleen Byerlyová / Alison Cheeková / Jill Conwayová /Betty Fordová / Ella Grassová / Carla Hillsová / Barbara Jordanová / Billie Jean Kingová / Carol Suttonová / Susie Sharpová / Addie Wyattová (1975)

 |
| 
* (1927 – 1950)
* **(1951 – 1975)**
* (1976 – 2000)
* (2001 – 2025)

 |

Autoritné údaje: * abART: 86370
* BnF: 11909768k
* GND: 118562215
* ISNI: 0000 0001 2145 0746
* LCCN: n79084324
* NK ČR: jn20000700891
* VIAF: 100170140
* WorldCat: lccn-n79084324